Et guttebarn i gul trøye som sitter i en båt og fisker i en elv under solnedgang.Gutt som fisker i elva Mekong i Laos.
En **gutt** er et menneskebarn av hannkjønn, i motsetning til ei jente, som er et menneskebarn av hunnkjønn. En voksen person av hannkjønn blir omtalt som en mann. En ung mann som ennå ikke har tiltrådt de rollene som rent miljømessig forventes av en mann, som å forsørge sin familie og å ha en fast jobb, kan også omtales som en gutt, for eksempel i sammensetninger som *en ung gutt*, det vil si «en ung mann», gårdsgutt eller tjenestegutt.

Gutterollen i samfunnet
-----------------------

Den kroppslige overgangen fra gutt til voksen mann starter med puberteten i tolvårsalderen. Den sosiale gutterollen fortsetter imidlertid ofte inn i voksen alder. Den lange ungdomstida skyldes først og fremst at skolegangen er lengre nå enn tidligere, at ungdomskulturen er blitt stadig tydeligere og at ungdom siden 1950-tallet er blitt definert som en egen kommersiell målgruppe. Mange unge menn opplever seg derfor i dag som gutter inntil de får egne barn. 

Gutterollen har variert svært mye i forskjellige kulturer og gjennom historien. Mange steder har det vært ritualer for å markere overgangen fra gutt til mann eller fra barn til voksen, blant annet indirekte gjennom for eksempel konfirmasjon og militærtjeneste. I tillegg til gutters og jenters medfødte, biologiske forskjeller, blir dessuten alle barn preget av sosiale kjønnsroller i omgivelsene. I de fleste samfunn har gutter tradisjonelt hatt større status og verdi enn jenter. Flere mener imidlertid at mange gutter taper i det moderne kunnskapssamfunnet som belønner sosial intelligens, fleksibilitet og evne til teoretisk innlæring høyere enn fysisk styrke og selvhevdelse.

* Gutt med eple, Olav RustiGutt med eple, Olav Rusti
* Amerikansk overklassegutt fra 1812 med pil og bue, barnekrage og flosshatt. Maleri av Rembrandt Peale.Amerikansk overklassegutt fra 1812 med pil og bue, barnekrage og flosshatt. Maleri av Rembrandt Peale.
* Vitsetegning fra det danske vittighetsbladet Puk fra 1894 karikerer gamle dagers forestilling om at gutter ofte ble betraktet som voksne menn etter konfirmasjonen.Vitsetegning fra det danske vittighetsbladet *Puk* fra 1894 karikerer gamle dagers forestilling om at gutter ofte ble betraktet som voksne menn etter konfirmasjonen.
* Tyske gutter leker 1963Tyske gutter leker 1963
* Guttemunk fra Bhutan med lekepistol.Guttemunk fra Bhutan med lekepistol.
* Gutter fra uighurer-folket på et marked i Xinjiang i Kina.Gutter fra uighurer-folket på et marked i Xinjiang i Kina.

Etymologi og betydning
----------------------

Begrepet gutt tilsvarer det danske *dreng*, det svenske *pojke* og engelske *boy*. Ordet gutt har en litt uviss opprinnelse, men stammer antakelig enten fra det norske dialektordet *gaut*, det vil si «pratmaker» eller «skrythals» (jamfør det islandske *gautan* som betyr «prat») eller det nederlandske *guit* som betyr «skøyer» eller «spilloppmaker» (jamfør det eldre tyske *gauzen* som betyr «skrike» eller «kjefte»). På dansk brukes *gutt* særlig rosende om en kvikk gutt eller en sterk og flink, ung mann. Gutt betyr også hersker av katter på gresk. På spansk betyr gutt "tikk takk tombo" som betyr tiden går sakte, som er et tegn på at gutter kommer senere i purberteten enn jenter.

Se også
-------

* Jente
* Kjønnsroller

Eksterne lenker
---------------

* (en) Boys – kategori av bilder, video eller lyd på Commons Rediger på Wikidata
* Søk på «gutt» i norske ordbøker: Søk etter *gutt* i Bokmålsordboka og Nynorskordboka eller i Det Norske Akademis ordbok

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** BNF **·** BNF (data) **·** NDL **·** NKC
 |